Ernst Busch (näyttelijä)

Friedrich Wilhelm Ernst Busch (22. tammikuuta 1900 − 8. kesäkuuta 1980) oli saksalainen näyttelijä ja laulaja.
Busch sai mainetta poliittisten laulujen tulkitsijana 1920-luvulla Berliinin kabareemaailmassa, muun muassa Kolmen pennin oopperan ensiesityksessä. Hän pakeni Saksasta Neuvostoliittoon vuonna 1933 ja osallistui Espanjan sisällissotaan Kansainvälisissä prikaateissa. Toisen maailmansodan jälkeen hän asettui Itä-Berliiniin, jossa työskenteli Bertolt Brechtin kanssa Berliner Ensemblessa.

Buschin tunnettuja lauluesityksiä ovat muun muassa Der heimliche Aufmarsch ja Die Moorsoldaten, jonka Jos-Agit on levyttänyt suomeksi nimellä Keskitysleirilaulu.Suomen Äänitearkisto  Hän esitti katulaulajan roolin G. W. Pabstin Kolmen pennin oopperan filmatisoinnissa vuonna 1931.

Lähteet

Luokka:Saksalaiset näyttelijät
Luokka:Saksalaiset laulajat
Luokka:Saksalaiset kommunistit
Luokka:Espanjan sisällissodan sotilaat
Luokka:Vuonna 1900 syntyneet
Luokka:Vuonna 1980 kuolleet